laion/Wikipedia-Exotic huggingface dataset:
סוכרוז

סוכרוז הוא דו-סוכר (דיסכריד), המהווה מרכיב עיקרי בקנה סוכר ובסלק סוכר. לאחר מיצויו, ניקויו, וגיבושו הופך לסוכר הלבן המוכר בשימוש היומיומי. כל מולקולה של סוכרוז מורכבת ממולקולה של גלוקוז המחוברת בקשר גליקוזידי למולקולה של פרוקטוז. סוכרוז הוא הצורה העיקרית שבה פחמימות עוברות בין תאים בצמח. הנוסחה הכימית של סוכרוז היא C12H22O11. הקשר שבין מולקולת הגלוקוז למולקולת הפרוקטוז הוא קשר קוולנטי אלפא (1–2), כאשר 1 ו-2 מייצגים את מספר האטומים בחד-סוכרים היוצרים את הקשר. כיוון שהקשר הגליקוזידי מחבר את שתי הקבוצות המחזרות: האלדהיד בפחמן 1 של הגלוקוז והקטון בפחמן 2 של הפרוקטוז (הפחמנים האנומרים בצורה הטבעתית) הרי שהסוכרוז אינו סוכר מחזר. סוכרוז מותך בטמפרטורה של 186 מעלות צלזיוס, והופך לקרמל. סוכרוז מתפרק בבעירה לפחמן דו-חמצני ומים. מידת המסיסות של סוכרוז היא 2.1 גרם סוכרוז לגרם מים. ערך מורחב – סוכר סוכרוז ממוצה לרוב מקנה סוכר (20% מהמשקל הכולל) ומסלק סוכר (15% מהמשקל הכולל) ועובר ניקוי וגיבוש, לסוכר הלבן המוכר. בנוסף, כמויות קטנות של סוכרוז מופקות מדורה ומאדרי סוכר. סוכרוז נפוץ ביותר כממתיק בחברה המערבית. רוב היונקים האחרים, פרט למשפחת החתוליים, יקבלו באהדה מזון המומתק בסוכרוז, גם אם אינם רעבים. סוכרוז מפורק במערכת העיכול לגלוקוז ולפרוקטוז, על ידי האנזים סוכראז. גם לחרקים מסוימים, כגון דבורת הדבש, יש אנזימים שמסוגלים לפרק סוכרוז לגלוקוז ולפרוקטוז. לסוכרוז השפעות שליליות רבות על בריאות האדם. ההשפעה המפורסמת ביותר היא פגיעה בשיניים. בנוסף, בשל הערך האנרגטי הגבוה שלו, סוכרוז נקשר גם לעודף משקל. אנשים הסובלים מסוכרת צריכים לעקוב באופן מתמיד אחר רמות הגלוקוז בדם. כמות גבוהה של סוכרוז בדם גורמת לעלייה ברמת הסוכר בדם ובסופו של דבר לעלייה בלחץ הדם. חיידקים השוכנים בפה, ובמיוחד חיידקי סטרפטוקוקוס מסוג מוטנס, מפרקים פחמימות מכל הסוגים, ולא רק סוכרוז, לחומצה לקטית. החומצה עלולה לפגוע בציפוי האמייל של השן, ולגרום לעששת. הסוכרוז הוא הפחמימה שממנה נוצר חומר בשם דקסטרן בכמות גדולה יותר מפחמימות אחרות. הדקסטרן הוא החומר שבאמצעותו חיידקי הסטרפטוקוקוס מוטנס מדביקים את עצמם לשן וכן מהווה להם מקור אנרגיה לשעת הצורך. לכן הסוכרוז גורם לעששת יותר משאר הפחמימות. סוכרוז, באתר אנציקלופדיה בריטניקה (באנגלית) סוכרוז, דף שער בספרייה הלאומית
מפתח

האם התכוונתם ל... מַפְתֵּחַ: מפתח (כלי) – כלי לפתיחת מנעולים מפתח ברגים – כלי המשמש לפתיחה והידוק של ברגים ואומים באמצעות מומנט כוח מפתח שוודי – מפתח ברגים מתכוונן מפתח העניינים – אינדקס המופיע בסופו של ספר מפתח (קריפטוגרפיה) מפתח ציבורי – מושג בקריפטוגרפיה מפתח (מסד נתונים) – שדה מפתח במסד נתונים מפתח (מוזיקה) – מושג בתיווי מוזיקה מפתחות - חלק בכלי הנשיפה מעץ המודרניים, תרגום המונח "Keys" בעוד בדיבור מקובל לכנותו "קלאפות" מפתח (כתב עת) – כתב עת לקסיקלי למחשבה פוליטית, בהוצאת מרכז מינרבה למדעי הרוח של אוניברסיטת תל אביב מילת מפתח – מילה המשמשת לקיטלוג של מסמכים המפתח למאמרים בעברית (הידוע גם כ"מפתח חיפה") - מאגר מידע ביבליוגרפי המכיל הפניות למאות אלפי מאמרים מתוך כתבי עת תוכנית מפתח – מיזם מיסודה של התזמורת הפילהרמונית הישראלית להעלאת רמת החינוך וההכשרה המוזיקליים בישראל מפתח - מרכזי פיתוח תעסוקת חרדים – מרכזי הכוון תעסוקתי לציבור החרדי מְפַתֵּחַ: מפתח (מקצוע) – מתכנת - אדם העוסק בפיתוח תוכנה מפתח רשת – מתכנת שעיסוקו בפיתוח יישומים ברשת ה-World Wide Web מִפְתָּח: מפתח (הנדסה) – מושג בבנייה מפתח (אופטיקה) – מונח באופטיקה מפתח נומרי – מושג באופטיקה
קומט

האם התכוונתם ל... קומט – שביט, גוף שמיימי קטן יחסית הדומה לאסטרואיד אך מורכב בעיקר מקרח דה הבילנד קומט – מטוס נוסעים סילוני מתוצרת חברת דה הבילנד קומט (טנק) – טנק בריטי קומט (ספינת קיטור, 1812) – ספינת הקיטור המסחרית הראשונה באירופה, נבנתה על ידי הנרי בל מסקוטלנד. אישים: אוגוסט קונט – סוציולוג ופילוסוף צרפתי ישראל קומט – אדריכל ישראלי
שדה

האם התכוונתם ל... שָׂדֶה מתחם קרקעי שדה (חקלאות) – שטח אדמה מעובד שדה בעל – שדה המושקה באופן טבעי על ידי הגשם שדה שלחין – שדה המושקה בתעלת השקיה שדה (טבע) – שטח פתוח בו גדלה צמחייה טבעית ופרחים שדה נפט – אזור בו מצויות מספר רב של בארות נפט שדה קרב – זירה שבה נערכים קרבות שדה תעופה – מקום המראת ונחיתת מטוסים מושג מופשט במתמטיקה: שדה (מבנה אלגברי) – וכמקרה פרטי: שדה מספרים שדה וקטורי – פונקציה וקטורית במתמטיקה ובפיזיקה בפיזיקה: ראו שדה (פיזיקה) ומשמעויותיו השונות במדעי המחשב: שדה (אחסון נתונים) - אלמנט יסודי של אחסון נתונים בסוציולוגיה: שדה (סוציולוגיה) - מושג בהגותו של פייר בורדייה בהרלדיקה ובווקסילולוגיה: שדה (הרלדיקה) - רקעו של המגן או הדגל בראייה: שדה קלט – חלק של המרחב שתא העצב מגיב אליו שדה ראייה – התחום הנראה של השטח שדה (וידאו) – מחצית ממסגרת וידאו (frame) בתצוגה שזורה (interlaced) בצילום וידאו, ראו וידאו עבודת שדה – איסוף של חמרי גלם ונתונים בשטחי המדע השונים ריצת שדה – ספורט אישים אבי שדה – פסיכולוג קליני ישראלי אלירז שדה – ידוען ואיש תקשורת ישראלי דרור שדה – פיזיקאי ישראלי יגאל שדה – שחקן תיאטרון ישראלי יורם שדה - מתרגם מעברית לאנגלית ופעיל פוליטי יושי שדה – זמר וגיטריסט ישראלי יולי הרגיל-שדה – שחקנית ובמאית ישראלית אלוף יצחק שדה – מפקד הפלמ"ח סנדרה שדה – שחקנית ישראלית פנחס שדה – משורר וסופר ישראלי מיקה שדה – זמרת ישראלית שוקי שדה – עיתונאי ישראלי שי שדה – כדורגלנית ישראלית יצירות אמנות שדה (פסל) – פסל מעשה ידי הפסל אנטוני גורמלי שדה בז'ין – סרטו של סרגיי אייזנשטיין משנת 1937 (ברית המועצות) שדה החלומות – סרט דרמה משנת 1989 שורשים אחרים שֶׁדָּה, צורת הנקבה של שד, ראו שד (מיתולוגיה) שדה (תשכיל) – שַׁדָּה, סימן בכתב הערבי (מקביל לדגש חזק בעברית)
ברוך גלעדי

ברוך גלעדי (1915–1993), "גדעון" מכונה גם גדעון אברמוביץ או ברוך זקין, חבר הנהלת בית"ר העולמית וברית הציונים הרוויזיוניסטים. היה חבר בהנהלת תנועת החרות ויו"ר חרות-הצה"ר. ברוך גלעדי נולד בברנוביץ' השוכנת במזרח פולין. בצעירותו הצטרף לתנועת בית"ר. לאחר שעלה לארץ ישראל התמנה למפקד בית"ר הצעירה בתל אביב. שרת בבריגדה היהודית. לאחר מלחמת העולם השנייה פעל כשליח התנועה הלאומית במחנות העקורים באירופה, כנציב בית"ר בגרמניה, וכיו"ר ברית חרות - הצה"ר. בשנת 1956 נבחר להנהלה העולמית של ברית חרות הצה"ר. במלאת לו 70 שנה, בירך אותו מנחם בגין: ”זוכר אני אותך משחר נעורינו. ביקרתי בעיר הולדתך וראיתיך מקרוב בפעילותך הבית"רית. היית מפקד ומחנך ופיקודיך אהבוך. את כל חייך הקדשת לשיחרור עמנו...” נפטר ב-1993 ונקבר בבית הקברות נחלת יצחק. יוסף קיסטר (עורך), מדם גדעון נזרעתי, (ספר שהוצא לזכרו של גלעדי) מפעלי תעשיה להעסקת עולי בית"ר והצה"ר מגרמניה, המשקיף, 28 בספטמבר 1948 הושג הסכם על שלמות מסגרת בית"ר, חרות, 11 בפברואר 1949 מ. בן-שחר, האגוד העולמי חרות-הצה"ר מבצע פעולה אירגונית ענפה באירופה ובאמריקה לקראת הבחירות לקונגרס הציוני, חרות, 14 בדצמבר 1954 ברוך זקין, מסע בזק על פני אירופה (3), העלובים כפל כפליים... (עם הפליטים היהודים בוינה), חרות, 18 בינואר 1957 שלמה נקדימון, בעשור לניצחון המרד - לוחמי אצ"ל ולח"י - אנחנו פה!, חרות, 24 בינואר 1958 גדעון אברמוביץ לארגנטינה, חרות, 2 בדצמבר 1962 מסיבה לג. אברמוביץ בשובו משליחות, חרות, 11 במאי 1964 א. רמבה, במועדון בני העצה, חרות, 16 באפריל 1965 שלמה קור, לאחר עשרים שנה, חרות, 24 בדצמבר 1965 יוסף וילנר, גם בשואה לא כבתה גחלת בית"ר, חרות, 24 בדצמבר 1965 מ. זנדברג, תנועתנו הייתה הנשמה של שארית הפליטה, חרות, 26 בדצמבר 1965 קברו של ברוך זקין, גדעון אברמוביץ נבחר שלטון זמני לבית"ר העולמית, חרות, 6 באוקטובר 1948 נבחרה הנהלת תנועת החרות, חרות, 27 בנובמבר 1956 אברהם תירוש, דוד לוי: אדוני השר, מהיום אקרא לך מר שרון ולא חברי אריאל שרון, מעריב, 30 באוגוסט 1979 נבחרה הנהלה עולמית חדשה לברית חרות-הצה"ר, חרות, 23 באפריל 1956 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
פריזיה

פריזיה (בהולנדית ובגרמנית: Friesland, פריזית: Fryslân) היא אזור המשתרע לאורך החוף הדרום מזרחי של הים הצפוני בהולנד מזרחה לכיוון דנמרק. פריזיה כוללת אזורים בצפון מזרח הולנד, צפון גרמניה, ודרום מערב דנמרק. מערב פריזיה חופף בקירוב את המחוז ההולנדי פריסלנד, החלק הצפוני של מחוזות צפון הולנד (הקרויים מערב פריזלנד). מזרח פריזיה (בגרמנית: Ostfriesland) כולל אזורים שממוקמים בסקסוניה התחתונה, לרבות המחוזות: אאוריך, לר, וויטמונד ופריזלנד. מדיה וקבצים בנושא פריזיה בוויקישיתוף פריזיה, באתר אנציקלופדיה בריטניקה (באנגלית) ערך זה הוא קצרמר בנושא גאוגרפיה של הולנד ובנושא גאוגרפיה של דנמרק. אתם מוזמנים לתרום לוויקיפדיה ולהרחיב אותו.
רשומה (אחסון נתונים)

באחסון נתונים במחשב, רשומה היא יחידה בסיסית, המורכבת ממספר שדות בעלי קשר הדוק ביניהם. בקובץ למושג "רשומה" משמעות טכנית: רשומה היא היחידה הנקראת או נכתבת על ידי מערכת ההפעלה בעת ביצוע פעולת קלט/פלט. רשומה כזו קרויה רשומה פיזית, כדי להבדילה מרשומה לוגית הכוללת לעיתים רשומות פיזיות אחדות בעלות קשר הדוק ביניהן. במסד נתונים רשומה היא מכלול השדות המרכיבים פריט מידע מסוים. שדות אלה עשויים להימצא ברשומות פיזיות רבות, בהתאם למבנהו של מסד הנתונים, אבל מבחינת המשתמש הם מהווים רשומה אחת. רשומה במסד נתונים טבלאי מורכבת משורות בטבלאות אחדות, המקושרות באמצעות מפתח ראשי משותף. לדוגמה, במרשם התושבים רשומת תושב תכלול את מספר הזהות שלו, שמו הפרטי, שם משפחתו, כתובתו, מספרי הזהות של הוריו, בן זוגו וילדיו, ונתונים נוספים אודותיו. טיפוס נתונים#רשומה
סינקדוכה

סִינֵקְדוֹכָה (מיוונית: Συνεκδοχή; מהשורשים היווניים סינ- [עם] + אק- [מחוץ] + דכסתאי [לקבל]; מילולית: לקבל ביחד, או לקבל בו-זמנית) היא אמצעי ספרותי שבו החלק משמש לתיאור השלם או השלם משמש לתיאור החלק. הסינקדוכה היא אמצעי פיגורטיבי נפוץ בספרות ובשירה, וכן בלשון הדיבור הרגילה. היא קרובה באופייה למטונימיה, ונחשבת למקרה פרטי שלה. להלן צורות אפשריות של סינקדוכה. החלק מייצג את השלם: "חסרות ידיים עובדות" – הידיים מייצגות את האנשים העובדים; "עשרים ראשי בקר" – הראשים מייצגים את כל הפרה; "מבקש את ידה" – הצעת הנישואין אינה מופנית כמובן ליד אלא לאישה כולה. השלם מייצג את החלק: "פתאום הגיעה משטרה" כשבעצם הגיעו שתי ניידות; "כל העיר יצאה לרחובות" כשלמעשה יצא רק חלק גדול מאוד מהתושבים. המין הספציפי מייצג את הסוג הכללי: למשל, מותגים שהפכו לשם גנרי, כמו "פריג'ידר" במקום "מקרר" או "פלא-פון" במקום "טלפון סלולרי". הסוג הכללי מייצג את המין הספציפי: "יצור" במקום "אדם". היחיד מייצג את הרבים: "סוס ורוכבו" לתיאור סוסים ורוכביהם, "איש לביתו" לתיאור אנשים לבתיהם. הרבים או השם הקיבוצי מייצגים את היחיד. החומר מייצג חפץ העשוי ממנו: "גל פרידמן זכה בזהב" במקום "מדליית זהב"; "תביא את הניירות" במקום "מסמכים העשויים נייר". הסינקדוכה משמשת לפעמים לאפיון דמות ספרותית באמצעות הדגשת אלמנט בולט אחד במראה שלה ("רגל-עץ", "אבו ארבע"), או ייחוס תכונות אופי לאברי גוף שונים ("עיניו החכמות", "אפו השתלטני"). בשיר "לא זכיתי באור מן ההפקר", ביאליק משתמש בביטוי "חרוזי" כדי לבטא את השירה שלו. בשיר "עטור מצחך" של אברהם חלפי, הדובר מתאר את יפי מצחה של אהובתו (וכן עיניה) כדי להשליך את היופי על הגוף כולו (ועל האהובה בכלל). במשפט הפתיחה, הביטוי 'זהב שחור' הוא בכלל מטפורה (לשערותיה השחורות של האהובה, היקרות כזהב) ואף אוקסימורון (של ניגוד בין צבע הזהב לצבע השחור). יש הרואים את הסינקדוכה כסוג של מטונימיה. המקור לראייה זו הם מחקריו של הבלשן רומן יאקובסון, שהבדיל בין 'הציר המטאפורי' ('ציר הברירה') - הדמיון בין מילים נרדפות או קרובות תוכנית זו לזו, לבין 'הציר המטונימי' ('ציר הצירוף') - הקישור בין מילים המתחברות זו לזו לכלל רצף הגיוני. הגדרה זו רחבה מההגדרה המקובלת למושג 'מטונימיה' כתחבולה ספרותית, וכוללת בתוכה, למשל, גם את הסינקדוכה. דוגמה לסינקדוכה שהיא גם מטונימיה ניתן לראות בביטוי "נתן בכוס עינו"; הכוס מייצגת את המשקה האלכוהולי שבתוכה (וזו מטונימיה, כי ישנה סמיכות פיזית בין הכוס למשקה), והעין מייצגת את האדם שחומד במשקה (וזו סינקדוכה, כי העין היא פרט שמסמל את השלם, וגם מטונימיה, כי העין והאדם קרובים פיזית). עם זאת, אם מצמצמים את הגדרת המטונימיה לסמיכות בזמן או במקום בלבד, ניתן לראות בסינקדוכה מושג עצמאי שאינו נכלל בהכרח תחת ההגדרה של מטונימיה. דוגמה לסינקדוכה שאינה מטונימיה מתרחשת, למשל, כאשר הכלל מופיע במקום הפרט: האמירה "ארצות הברית דורשת" תהיה מובנת כתחליף לאמירה "נשיא ארצות הברית דורש" - גם אם הנשיא ביטא את דרישתו בעת שהיה במסע דילוגים באירופה. סינקדוכה, באתר אנציקלופדיה בריטניקה (באנגלית) דוד גורביץ' ודן ערב, הערך "סינקדוכה", באתר אנציקלופדיה של הרעיונות לֹא זָכִיתִי בָאוֹר מִן-הַהֶפְקֵר, באתר פרויקט בן-יהודה מילות השיר "עטור מצחך", באתר שירונט
טורו אוהירה

יפן זהו שם יפני; שם המשפחה הוא אוהירה. טורו אוהירה (יפנית: 大平透 ‏; 24 בספטמבר 1929- 12 באפריל 2016) היה שחקן, מדבב (סאייו) וקריין ותיק ופופולרי ביפן. לאחר לימודי מכינה באוניברסיטה העירונית של טוקיו, טורו סיים לימודי פוליטיקה של המדע והכלכלה באוניברסיטת מייג'י. בשנת 1954 הצטרף טורו למערכת השידור היפנית, שם הוא נעשה לקריין ומפיק. בשנת 1955 בפתיחת מערכת השידור של טוקיו, טורו התגייס לחברה תאטרלית. ב-1958, טורו עזב את החברה כדי להיות מדבב. טורו נודע בדיבוב נבלים קפדנים ודמויות בדחניות. פרסומו בא מדיבוב דארת' ויידר בסדרת הסרטים מלחמת הכוכבים (בפרק 3: נקמת הסית', טורו חזר לדבב את דארת' ויידר לקראת הסוף), הומר סימפסון ממשפחת סימפסון, דוקטור נאמבו קוזאבורו (דוקטור בנג'מין ברייטהד) מסדרת גאטשאמן, פיט השחור מסדרות דיסני ועוד. מלבד דיבוב סדרות זרות וסרטים זרים, טורו קריין בסדרות טוקוסאצו (בקצרה = אפקטים מיוחדים יפניים), בעיקר של חברת "טואי". הוא קריין את הסדרות הראשונות של סופר סנטאי עד שנת 1983, וחזר בשנת 1992 כשהיה קריין בסדרה "Kyoryu Sentai Zyuranger" (הסדרה ששימשה את הבסיס ל"מייטי מורפין פאוור ריינג'רס" באמריקה תחת שרביטו של חיים סבן). בנוסף, בסדרה Choriki Sentai Ohranger (1995) טורו דיבב את הקיסר באקוס וורת' (שבגרסה האמריקאית שלה, "פאוור ריינג'רס זיאו", נקרא מונדו) . טורו גם קריין בסדרות הגיבורים המטאליים בשנות ה-80, ובין השאר בסדרות: "שיידר" ו"ספילבן" (שהפכו ביחד באמריקה ל-"VR טרופרס", גם כן תחת ידיו של סבן). במרץ 2007, זכה טורו בפרס ההצלחה בטקס הראשון של פרסי הדיבוב. בשנותיו האחרונות, טורו נראה כנציג הפקת אוהירה. הוא נפטר ב-12 באפריל 2016. טורו אוהירה, במסד הנתונים הקולנועיים IMDb (באנגלית) טורו אוהירה, במסד הנתונים הקולנועיים KinoPoisk (ברוסית) טורו אוהירה, באתר MusicBrainz (באנגלית) טורו אוהירה, באתר Discogs (באנגלית)
המכשפות (ספר)

המכשפות (באנגלית: The Witches) הוא ספר ילדים פופולרי מאת הסופר הבריטי רואלד דאל. האיורים צוירו על ידי קוונטין בלייק, שאייר את רוב ספריו של דאל בגרסה האנגלית. הספר יצא לאור בשנת 1983, ובעברית יצא בשנת 2003 ב"סדרת מרגנית" של זמורה ביתן. הספר עובד לסרט ילדים מצליח בשנת 1990, "המכשפות", בכיכובה של אנג'ליקה יוסטון בתפקיד המכשפה הראשית העולמית. למרות הביקורות החיוביות, הסרט לא זכה להצלחה, ואף קיבל ביקורת חריפה מדאל עצמו, שהצהיר את שנאתו לסרט ובפרט את סיומו, שהיה שונה מאוד מהסיום שנתן לספר. ב-2020 יצא גרסה נוספת לסרט בבימויו של רוברט זמקיס, ובהשתתפותם של אן האת'וויי וכריס רוק. ילד אנגלי, שהוריו נהרגו בתאונת דרכים, עובר לגור עם סבתו, מומחית למכשפות בנורווגיה. צוואת הוריו מציינת שהילד אמנם יגור עם סבתו, אך באנגליה. הילד והסבתא נוסעים לאנגליה למלון "מקסים", טרם המעבר לביתם, שם ללא ידיעתם מתרחש כנס מכשפות. המכשפות מתכננות להפוך את ילדי העולם לעכברים בעזרת שיקוי שאותו יכניסו לממתקים. הילד מגיע לאולם הכנס בטעות, שומע על תוכניותיהן, נמצא ונהפך לעכבר. הילד, ביחד עם סבתו, מנסה להביס את המכשפות, ולבסוף מצליח על ידי הכנסת השיקוי של המכשפות לאוכל שלהן, וכך הוא הופך אותן לעכברים. אתר האינטרנט הרשמי של המכשפות (באנגלית) המכשפות, באתר OCLC (באנגלית)
סוכר לבן

סוכר לבן הוא ממתיק טבעי המשמש במגוון רחב של מאכלים ומשקאות. הסוכר מופק בעיקר משני מקורות: קנה סוכר או סלק סוכר. תהליך הייצור של סוכר לבן כולל מספר שלבים שמטרתם להוציא את הסוכרוז מהצמח ולזקק אותו לתבניתו הטהורה והלבנה. תהליך הייצור של סוכר לבן מתחיל בקציר של קני הסוכר או סלק סוכר. לאחר מכן, נדרסים הצמחים או נמעכים להפקת המיץ המכיל את הסוכרוז. המיץ מועבר סדרת תהליכים כימיים ופיזיים הכוללים ריכוז, התקנות, וזיקוק, עד שנוצרת תמצית סוכר טהורה. הסוכר הטהור מגובש לגבישים, שלאחר מכן מיובשים ומופרדים לפי גודלם. בסופו של התהליך, נארז הסוכר ומשווק לצרכן. תהליך הזיקוק מסיר לחלוטין את הדבשה ומשאיר אך ורק את הסוכרוז, בטוהר גבוה מ-99.7%. הנוסחה המולקולרית שלו היא C12H22O11. לא ניתן להבדיל כימית בין סוכר לבן המופק מקנה סוכר או מסלק, אך ניתן לזהות את מקורם באמצעות בדיקת פחמן-13. סוכר לבן (וחלק מסוכר חום) המופק מקנה סוכר עשוי להיות מזוקק בעזרת פחם עצמות(אנ'). סוכר המופק מסלק לא מעובד עם פחם עצמות ולכן נחשב טבעוני. מנקודת מבט כימית ותזונתית, סוכר לבן אינו מכיל – בהשוואה לסוכר חום – מינרלים מסוימים (כגון סידן, אשלגן, ברזל ומגנזיום) הנמצאים בכמויות קטנות במולסה. ההבדלים היחידים שניתן לזהות הם, אם כן, הצבע הלבן והטעם הפחות דומיננטי. סוכר לבן משמש כממתיק במבחר רחב של מוצרי מזון ומשקה, כולל מאפים, קינוחים, שתייה ממותקת, ועוד. בנוסף לתפקידו כממתיק, הסוכר משמש גם כחומר משמר, עוזר ביצירת טקסטורות נכונות במאפים וקינוחים, ותורם לתהליכי תסיסה בהכנת לחם ואלכוהול. פרק זה לוקה בחסר. אנא תרמו לוויקיפדיה והשלימו אותו. פרק זה לוקה בחסר. אנא תרמו לוויקיפדיה והשלימו אותו. סוכר חום Dario Bressanini (3 ביוני 2009). "Miti culinari 6: lo zucchero veleno bianco". Le Scienze Blog (באיטלקית). נבדק ב-30 באוקטובר 2018. {{cite news}}: (עזרה) "What is sugar?". Exploratorium. נבדק ב-15 בנובמבר 2023. {{cite web}}: (עזרה) "Animal Bones". www.sucrose.com (באנגלית). נבדק ב-2019-09-19. "A List of Bone Char Free Vegan Sugar Companies". ordinaryvegan.net (באנגלית). נבדק ב-2019-09-19. Raffaella Procenzano (28 בינואר 2014). "Lo zucchero bianco fa male più dello zucchero grezzo?" (באיטלקית). נבדק ב-30 באוקטובר 2018. {{cite news}}: (עזרה) Anahad O'Connor (12 ביוני 2007). "The Claim: Brown Sugar Is Healthier Than White Sugar" (באנגלית). נבדק ב-30 באוקטובר 2018. {{cite news}}: (עזרה) Dario Bressanini (6 באפריל 2009). "Miti culinari 5: le virtù dello zucchero di canna". Le Scienze Blog (באיטלקית). נבדק ב-30 באוקטובר 2018. {{cite news}}: (עזרה)
קרל בורש

קרל בּוּרֵש (בגרמנית: Karl Buresch‏; 12 באוקטובר 1878 - 16 בספטמבר 1936) היה עורך דין, פוליטיקאי, שר וקנצלר אוסטריה. בורש נולד וגדל באובר-אנצרסדורף שבאוסטריה התחתית. בגלל מותו המוקדם של אביו נאלץ לממן את לימודיו במתן שיעורים פרטיים. הוא סיים את לימודי המשפטים באוניברסיטת וינה ב-1901 והצטרף אחר כך למשרד עורכי דין במקום הולדתו. בשנת 1909 נבחר כחבר מועצה מטעם המפלגה הנוצרית-סוציאלית והיה ראש מועצת אובר-אנצרסדורף בשנים 1916–1919. בשנת 1919 נבחר למועצה המכוננת, שהוקמה לאחר התפרקותה של הקיסרות האוסטרו-הונגרית. בשנים 1924-1920 היה חבר בפרלמנט האוסטרי. בשנת 1922 התמנה לתפקיד ראש מדינת אוסטריה התחתית, בעקבות התפטרותו של יוהאן מאייר. בתפקיד זה החזיק עד למינויו כקנצלר אוסטריה ביוני 1931 וגם ממאי 1932 ועד מאי 1933. בתפקידו זה יצג בהצלחה את האינטרסים הכלכליים של אוסטריה התחתית ושיתף פעולה עם סגנו הסוציאל-דמוקרטי. נראה שבסוף שנות ה-20 הקצינו השקפותיו והוא התקרב אידאולוגית ל"משמר המולדת" (Heimwehr). במאי 1931, בשיאו של המשבר הכלכלי העולמי ומשבר הבנקים באוסטריה, לאחר שאוטו אנדר וגם איגנאץ זייפל לא הצליחו להרכיב ממשלה, הוטלה על בורש המשימה להרכיב ממשלת מעבר. משבר הבנקים ובעיות פיננסיות של הרכבת העסיקו את ממשלת בורש, ועל מנת להתמודד עמן נחקקו צווים זמניים. בנוסף, נאלצה הממשלה להיאבק בנאצים האוסטרים ולדכא את "הפיכת פּפרימרֵ"(גר') - מנהיג "משמר המולדת" בשטיריה, בספטמבר של אותה שנה. הקואליציה שתמכה בממשלה התפרקה בעקבות התנגדותו של בורש למדיניות פרו-גרמנית וליצירת איחוד מכסים עם גרמניה (צעד שעמד בניגוד לחוזה סן-ז'רמן שעליו חתמה אוסטריה בתום מלחמת העולם הראשונה). בעקבות זאת הקים בורש ממשלת מיעוט. ב-1932 ניסה בורש להחזיר את עונש המוות על ידי משאל עם, אך נכשל בעקבות התנגדותם של הסוציאל-דמוקרטים, הליברלים והתקשורת השמאלית. בתחילת מאי של אותה שנה הגיש בורש את התפטרותו. בשנים כיהן 1935-1933 כשר האוצר בממשלות הפשיסטיות של אנגלברט דולפוס וקורט שושניג. בתקופה זו הגיע לכמה השגים בתפקידו כמו הנפקת איגרת חוב ממשלתית מבוקשת וייצוב המטבע, אולם המחיר לכך היה אבטלה גבוהה. שמו של בורש כרוך בכמה פרשיות כלכליות סוערות ברפובליקה הראשונה. בנק האיכרים של אוסטריה התחתית, שבורש נמנה עם מייסדיה, הסתבך ב-1924 בספקולציות כושלות ונאלץ להתמזג עם בנק גרמני. בהקשר זה נוהלה מתקפה עיתונאית נגדו ב-1926, בין השאר נטען שהתעשר מן המשבר. החל מינואר 1936 מונה לתפקיד נגיד בנק החיסכון של הדואר (Postsparkasse), אולם שתי פרשיות פיננסיות העיבו עליו בתקופה זו. נראה שפרשיות אלו הכניסו אותו לדיכאון עמוק. קרל בורש נפטר ב-16 בספטמבר באותה שנה ממנת יתר של כדורי הרגעה. מדיה וקבצים בנושא קרל בורש בוויקישיתוף
מנוז

מנוז (mannose), הוא חד-סוכר (מונוסכריד) ממשפחת ההקסוזות. מנוז הוא איזומר של גלוקוז, וכמוהו מצוי בטבע לרוב כטבעת משושה - פיראנוז וחלק קטן כטבעת מחומשת פוראנוז. מקור השם מנוז במן המקראי. D-מנוז קיים במספר פירות, בפרט אוכמניות, ויכול לסייע למניעת קישור חיידקים לדרכי השתן ולשלפוחית השתן. מסיבה זו נחשב מנוז לדרך יעילה ובטוחה לטיפול בדלקות בדרכי השתן (UTI).[דרוש מקור] מנוז יכול להיווצר גם מחמצון של מניטול. השורש mann המופיע בשתי המילים מגיע ממן - המזון שאכלו בני ישראל במדבר. כפי שמתואר בספר שמות. בגוף האדם, המנוז מצטרף לשרשרת פירוק הפחמימות על ידי זרחון ההופך אותו לפרוקטוז-6-פוספאט. מדיה וקבצים בנושא מנוז בוויקישיתוף מסלול הפירוק של מנוז ופרוקטוז בגוף
ואג פפיאן

ואג פפיאן (בארמנית: Վահագն Պապյան; נולד ב-5 ביוני 1956 בירוואן, ארמניה, ברית המועצות) הוא פסנתרן, מנצח ומורה ישראלי יליד-ארמניה. פפיאן הפך לפסנתרן מקצועי בשנת 1979 לאחר שזכה בתחרות הבינלאומית viana da mott בליסבון. מיד לאחר מכן הוזמן להופיע בכל אולמות הקונצרטים הגדולים בברית המועצות לשעבר, כולל רסיטלים בסנקט פטרסבורג ובמוסקבה. ואג פפיאן הוא בוגר הקונסרבטוריון של מוסקבה, שם למד תחת הדרכתו של הפרופסור הנודע מיכאל ווסקרסנסקי. מאסטרו פפיאן החל בשנת 1982 את לימודי הניצוח בקונסרבטוריון של סנקט פטרסבורג. הפך לחלק מקבוצה אליטיסטית שלמדה עם פרופסור איליה מוסן האגדי. ב-1984 הזמין ואלרי גרגייב את פפיאן לתפקיד מנצח זוטר של התזמורת הפילהרמונית של ארמניה. כשלוש שנים לאחר מכן הפך פפיאן למנצח ראשי ומנהל אמנותי של התזמורת. בתפקיד זה ניצח על יותר ממאתיים הופעות במגוון קומפוזיציות וסגנונות כולל מוזיקה מודרנית רוסית ומערבית. הופעות האורח שלו כללו ניצוח על תזמורות ידועות כאשר המשיך באותו זמן להופיע כפסנתרן. כמו כן, פפיאן שיתף פעולה עם האופרה הלאומית של ארמניה משנת 1988 ועד 1990, בה עלה לישראל. פפיאן ניצח על התזמורת הקאמרית האנגלית במרכז האמנויות ברביקן שבלונדון, התזמורת הפילהרמונית החדשה של יפן, מוסקבה, בלגרד, טרונדהיים, וב-2001 בפסטיבל אנסקו, את מקהלת הנערים של וינה. לאחרונה הופיע עם התזמורת הסימפונית של טקסס, התזמורת הסימפונית של מאלמה, ופסטיבל בדרום קוריאה בפני קהל של כ-4 אלף צופים. בישראל הופיע לראשונה בשנת 2005 עם התזמורת הפילהרמונית הישראלית. בעונה 2005/2006 החל פפיאן בשיתוף פעולה עם תיאטרון מריאינסקי בסנקט פטרסבורג. כשותף של מקסים ונגרוב, החל פפיאן במסע הופעות באירופה, ארצות הברית, והמזרח הרחוק. הוא הקליט קטעי מוזיקה עם ונגרוב עבור הסדרה הקלאסית של EMI. הפקות האופרה של פפיאן כוללות "שאול ודוד" של נילסן, "כרמן" של ביזה, "דון ג'ובאני" של מוצרט, ו"נורמה" של בליני. מאז 1990 מלמד ואג פפיאן ניצוח ופסנתר בבית הספר למוזיקה ע"ש בוכמן-מהטה באוניברסיטת תל אביב ומנחה כיתות אמן בפסטיבל מוזיקה באיטליה, ובאוניברסיטאות בספרד ובארצות הברית. משנת 2006 ועד היום משמש מאסטרו ואג פפיאן בתפקיד המנהל המוזיקלי של תזמורת האופרה הקאמרית באשדוד. מתגורר ביפו. מאז עלייתו לישראל נולדה לו בת נוספת, השחקנית סוזנה פפיאן. ב-16 באפריל 2008 נהרג בנו דוד פפיאן, סמל בחטיבת גבעתי, בקרב בגבול רצועת עזה, לאחר שהגיע מארמניה לישראל כדי לשרת בצה"ל. מדיה וקבצים בנושא ואג פפיאן בוויקישיתוף ואג פפיאן, ברשת החברתית פייסבוק ואג פפיאן, סרטונים בערוץ היוטיוב ואג פפיאן, באתר ספוטיפיי Vag Papian
אראבינוז

אראבינוז (Arabinose) הוא חד-סוכר ממשפחת הפנטוזות - סוכרים בעלי 5 פחמנים. אראבינוז הוא סוכר שבני אדם אינם יכולים להשתמש כמקור אנרגיה.[דרוש מקור] פירוק האראבינוז בEscherichia coli מתבצע על ידי אופרון האראבינוז המשמש באחד המודלים לבקרה של שעתוק הגנים. בקרה שהיא חלק מבקרות הסוכרים בחיידקים, כאשר פירוקו הוא תלוי בקיום האראבינוז ובריכוז הגלוקוז בסביבת החידק. אראבינוז קיבל את שמו מגומי ערבי, שממנו בודד לראשונה. נוסחה כימית: C5H10O5 משקל מולקולרי - 150.13 נקודת רתיחה - 156-160 מעלות צלזיוס. מדיה וקבצים בנושא אראבינוז בוויקישיתוף מבנה כימי של פחמימות D-Arabinose Merriam Webster Dictionary ערך זה הוא קצרמר בנושא כימיה. אתם מוזמנים לתרום לוויקיפדיה ולהרחיב אותו.